Ronaldo a jucat la echipa națională de fotbal a Braziliei în 98 de meciuri, marcând 62 de goluri, și este al doilea cel mai bun marcator al echipei naționale. La vârsta de doar 17 ani, el făcea parte din lotul Braziliei la Campionatul Mondial de Fotbal 1994, care a câștigat acea ediție. La Campionatul Mondial de Fotbal 1998 el a ajutat Brazilia să ajungă în finală și a primit premiul Balonul de Aur pentru cel mai bun jucător al turneului. El a câștigat cel de-al doilea său Campionat Mondial în 2002 unde a primit și premiul Gheata de Aur pentru golgheterul competiției. Pe durata Campionatului Mondial de Fotbal din 2006, Ronaldo a devenit cel mai bun marcator din istoria Campionatului Mondial de Fotbal înscriind cel de-al 15-lea gol în turneu, și surclasându-l pe Gerd Müller cu recordul său anterior de 14 goluri.